钦定古今图书集成/明伦汇编/氏族典/第008卷 > 《王应麟姓氏急就篇二》
## 钦定古今图书集成/明伦汇编/氏族典/第008卷 > 《王应麟姓氏急就篇二》

姓氏

言未悉。

言氏，孔子弟子吴人言偃，字子游。汉上令言宫未氏。《唐·吐蕃传》：尚恐热，姓未名农力悉氏。《吕氏春秋》神农师悉诸。《新序》：悉老。

庶《类别》，

庶氏，卫公族，以非正嫡号庶氏。《礼记》：“子思之母，庶氏之女也。” 又《春秋》：邾庶其来奔，其后亦为庶氏。类氏，见《姓苑》。别氏，见《姓苑》，扬州人。《汉·艺文志》有别成子望军气，宋有别之杰。

绣缯罗帛《𫄨葛越》。

绣氏。《汉·游侠传》有绣君宾缯氏。《史记》：禹姒姓，其后分封有缯氏，《春秋》作鄫。鲁有鄫鼓父。《史记》郑司城缯贺。《汉功臣表》有缯贺罗氏，颛顼后封于罗，今房州也，子孙以为氏。《左传注》：罗，熊姓，又复姓。秦有大罗。《洪世本》：“夏有武罗，其后氏焉。” 周大罗氏掌鸟兽，其后氏焉。罗国为楚所灭，其后号罗侯氏。《汉·货殖传》罗裒，蜀汉罗宪，晋有罗含、企生，后魏罗结，唐有罗珦让、士信、道琮、隐虬、邺衮，宋罗处约、从彦、适、时、板、楯蛮七姓有罗帛氏，宋帛产之后。产见《韩非子诗释文》。帛妙子授大毛公，汉侍中谒者帛敞，后汉有帛意、帛宣，马援名马式，依帛氏口齿。《水经注》：晋有帛仲理。《神仙传》有帛和，又龟兹王帛纯，宋帛氏奴𫄨氏，周有𫄨邑，在野王县，以邑为氏。晋知伯臣有𫄨疵。葛氏，本国氏。汉有葛婴，后汉有颍川太守葛兴、葛光，晋有葛洪，《列仙传》葛由，唐葛福顺，宋葛胜仲。邲越氏，《史记·晏子传》有越石父。《广韵》：“句践之后。” 《国语》：𦬒，姓之别国。

练染红采素赤白。

练氏，见《姓苑》。染氏，石晋时有染闵红氏，见《广韵》。采氏，《风俗通》，汉有度辽将军采皓。素氏，后魏并州刺史素延。赤氏，见《姓苑》。《吕氏春秋》赤冀作臼，《列仙传》赤斧，巴人白氏，出姬姓，有白乙丙，其后为氏。裔孙白起，周白圭，汉白生、白光、白奇。白嬴，晋汉中人白落，北齐白建，唐白居易敏中，履忠孝德元光、士让明达，吐谷浑白义成，《五代》吐谷浑酋长白承福，南唐白昌裕。宋白常、白时中，又复姓有白公氏，楚白公胜之后。

纶、絮、绵、布、褚、衣服

纶氏。魏辽东将军纶直。絮氏。《汉·张敞传》有絮舜。

绵氏、《孟子》齐有绵驹。《左传》鲁有绵房，生晋张方。

以绵思为腹心。后魏改参绵氏为绵氏。布氏，晋《陶侃传》有江夏布兴，又复姓姑布氏。姑布子，卿相赵襄子。《荀子》注：或本无姑字。褚氏、褚师，官名也。卫有褚师圃、褚师子申比，宋有褚师段、共公子，其后为氏。又周有褚氏之地，居者亦因为氏。汉有褚大、褚少孙、褚广、褚凤，晋褚裒陶，南齐褚渊，梁褚翔仲都，隋褚晖，唐有褚亮、遂良、无量、载璆，南唐褚仁规。衣氏，见《姓苑》《中庸注》：“齐人言殷，声如衣。” 今姓有衣者，殷之胄与服氏，《汉·艺文志》·《易传》有服光，后汉服虔，《战国策》：“客有见人于服子” ，《列仙传》服闾。

“韦带皮冠”《褒逢掖》。

“韦氏出自颛顼大彭之后。夏封其别孙元哲于豕韦苗裔，以国为氏，因家彭城。” 汉楚太傅韦孟迁鲁，其后贤元成为相。后汉韦彪、吴韦昭、梁韦叡，后周韦孝宽、唐韦挺承庆嗣立。贯之、处厚、述、皋、丹、应物，宋韦渊，关中郡姓韦、裴、柳、薛、杨、杜首之带氏。六国有带他、皮氏，汉有皮杨、皮容、皮常，后魏皮豹子，北齐皮景和，《周书史记》篇有皮氏。《战国策》：赵有皮相国，晋有皮初、皮沈、皮素，宋皮延宗，唐皮日休，宋皮仲容。冠氏，《列仙传》有冠仙，古玩切。《风俗通》：古贤者鹖冠子之后，古丸切。褒氏，姒姓国，禹后，因国为氏，见《史记》。逢氏，陈有逢滑，秦有逢孙，齐有逢丑父，楚有逢伯，吴有逢同，《左传》逢音。《穆天子传》逢固，《列子》：秦人逢氏、掖氏，见《广韵》。

弁茀履，綦囊，被袭。

弁氏，《左传》晋有弁纠，栾纠也。《鲁卞庄子》《东方朔传》作弁。前赵弁广茀氏，《左传》晋有茀翰胡，《古今人表》有茀盻，即佛肹也，音弼。履氏，见《姓苑》《史记》晋。

宦者履鞮綦氏，见《姓苑》。宋綦崇礼。又后魏改綦连氏为綦氏，有綦隽，隋有綦良、綦公顺。囊氏，齐大夫囊带，楚公子贞字子囊，其孙囊瓦被氏。《吕氏春秋》郑有被瞻，《古今人表》有被雍，汉有九江被公，能为《楚辞》。袭氏。后汉益州将袭肃，宋有袭盖卿。《风俗通》：“賨人七姓有袭。”

旃毳屏幕，裘纬幅。

旃氏，见《姓苑》，又复姓。乙旃氏。高车十二姓，后魏改叔孙氏。毳氏，见《姓苑》。屏氏，晋邑，赵括号屏括、屏季。幕氏，《国语》注虞幕，舜后。幕姓，见《广韵》。裘氏，卫大夫食采于裘氏，邑亦官名，后以为氏。《广韵》又云：“本姓仇，避仇作裘。” 《姓纂》：会稽有之裘承询，十九世同居。纬氏，见《广韵》。幅氏，见《广韵》。

金𬬻玊。瑞㻅《琯璛》。〈𬬻音虑玊音肃㻅音快〉

金氏，金天氏之后。汉有金王孙日䃅，匈奴休屠王太子，因祭天金人，赐姓金氏。其后有金安上敞、金尚、金袆，北齐金祚，秦金熙，本东裔种。又吴越避讳，改刘为金。新罗王金氏，高丽人金行成，唐上虞令金尧恭，宋金安节。𬬻氏，《左传》楚有𬬻金，又作“鑢。”

玊氏，后汉司徒王况京兆人。瑞氏。见《姓苑》。

㻅氏见《广韵》。琯氏见《广韵》。璛氏见《广韵》。

杯瓯斛，盎，盂瓶壶。

杯氏，汉有杯育。《历志》：“安陵人杯终始。” 《爰盎传》：棓生，音杯。秦时贤士善术者瓯氏，见《姓苑》。斛氏，北齐有斛子慎。盎氏，见《姓苑》。盂氏。盂卫，晋邑名。《左传》卫有盂黡。晋孟丙为盂大夫，《广韵》作“盂丙。” 瓶氏，《风俗通》：汉太子少傅瓶守，《后赵录》有北海瓶子然。壶氏，《史记》：晋文公臣壶叔，庄子壶子。汉有壶遂。充国信，《史记》：卫壶黡。后汉《壶崇》。

钧，铸铁钻锜《鎐殳》。

钧氏，《风俗通》云：楚大夫元钧之后，汉侍中钧喜铸氏。《吕氏春秋》：汉武帝封黄帝之后于铸。《广韵》又云：尧后，国为氏。《左传》：臧宣叔娶于铸铁氏。隋有铁士雄，又复姓，赫连勃勃改其支庶为铁伐氏。匈奴有铁弗氏、钻氏，《吕氏春秋》有钻荼，魏惠王将，又有𣀹氏，见《姓苑。先贤传》渔阳人。𣀹、授二字音同。

锜氏。周分康叔以殷民七族有锜氏。《战国策》韩

有锜宣。《汉·艺文志》有锜华。后汉有锜嵩。鎐氏出彭城殳氏。《舜典》有殳斨。宋明帝时有殳季真。

镡，钭，鍼，铫，刈，把，鉏。

镡氏，后汉有镡显，蜀汉太常镡承，宋上洛太守镡长生。钭氏，见《姓苑》。吴越钭滔，见《十国纪年》《通鉴》。

鍼氏、鲁鍼巫氏、鍼季。秦三良有鍼虎，卫有鍼庄。

子陈有鍼子、鍼宜、咎铫氏。后汉有铫期。韦昭曰：铫，国名刈氏，见《姓苑》。宋有刈怀。把氏，杞东楼公之后，避难改西。魏襄州刺史把秀，又复姓把利氏。党项鉏氏。晋有鉏麑鲁鉏商，又复姓公鉏氏。《左传》鲁有公鉏极、公弥，曾孙见后。

刁铎，戈祋，刘锐、瞿

刁氏：齐竖刁之后。汉有戊己校尉刁护，《货殖传》刁间。后汉刁韪、刁荣，吴刁嘉、刁元，晋刁协，后赵刁膺，后魏刁雍、刁冲，北齐刁柔，南唐刁彦能衎，宋刁约。

铎氏。《左传》：齐有铎父，晋有铎遏寇。《新序》：“晋有铎。”

鸣。《汉·艺文志》：楚太傅铎椒。戈氏。《史记》：禹姒姓，后分封有戈氏。祋氏。后汉有祋讽，《陈忠传》：尚书令祝讽。“祝” 或作祋。刘氏陶唐氏之后，刘累学扰龙事，孔甲范氏其后也。《左传》：晋有刘难。汉高祖尧之裔。唐刘子元撰《家史》，推汉为陆终苗裔，非尧后。又周大夫食采于刘，有刘康公夏摰卷。又汉娄敬，项伯赐姓刘。又刘渊，本匈奴河南刘氏罗辰之后。又后魏改独孤氏为刘，汉刘德向、般宽宠昆，魏刘卲廙，晋刘实毅颂弘琨，宋刘穆之，隋刘焯炫，唐刘晏蕡，宋刘温叟敞攽恕安世摰锐氏，齐有锐司徒，主锐兵者。又见《姓苑》，鲜卑有御史中丞锐管瞿氏。王僧孺《百家谱》云：“裴桃儿娶苍梧瞿宝女。” 《风俗通》：汉南太守瞿茂，梁有瞿延，唐有瞿稹，安禄山将瞿伯玉，辰溪童子瞿柏庭升仙。又瞿令问，《会稽典录》永宁女瞿素，宋长沙瞿景鸿。又复姓有瞿昙氏，《西国姓注》说法。僧伽提婆，罽宾人，姓瞿昙氏，唐太史监瞿昙悉达，《唐·艺文志》瞿昙，《谦历志》有瞿昙撰。

旗罕函介剡《革渠》。

旗氏，齐卿子公孙灶子施字子旗之后，汉九江太守旗光。罕氏，郑穆公子字子罕，其孙罕虎以为氏。又晋有罕夷函氏，汉有豫章太守函熙，以官为氏。介氏，晋有介之推，吴有方士介象。又春秋有介葛卢。介，国名。《搜神记》吴介珍剡氏，见《广韵》。

革氏《汉功臣表》有“革朱” ，《唐李白诗》赠革处士。

渠氏，《左传》：卫有渠孔、渠子，周有宰渠伯纠，汉有尚方监渠穆庄子，齐有渠公。

弋射。㢳弓羽弭弦。

弋姓。《诗》孟弋、《公谷》《春秋》：定弋。姓苑出河东，蒲州有。

弋氏，宋淳化中，御史弋子元，又复姓弋门氏，见《姓苑》。射氏，《汉历志》：典星射姓。《三辅决录》云：“汉末大鸿胪射咸，本姓谢，名服。天子以为将军，出征姓谢，名服不祥，改为射咸。”《后汉·天文志》：清河相射暠，吴有射慈。《隋志》：射氏，撰《礼记音义》隐。㢳氏。《史记·功臣表》“卢卿。”索隐曰：“《汉表》姓。”㢳㢳即卢古。㢳弓字，弓氏，鲁大夫叔弓之后。汉有安陵人弓林，光禄勋弓祉，晋江夏太守弓钦，《唐·弓志》：元洛州司马弓嗣业。羽氏，郑穆公之后。羽颉子羽孙。又后魏羽弗氏，改羽氏。汉曹参击羽婴于昆阳。弭氏，《三辅决录》：有弭生，字仲升。宋有弭德超，后汉有弭彊弦氏，以国为氏。《风俗通》云：弦子后，齐有弦多、弦施章、弦商，郑有弦高，晋有《弦超》。

车辇钩辕，胶漆坚。

车氏。黄帝使车区，占星气。汉有车令。《艺文志》有车忠、田千秋，以年老朝见，得乘小车出入宫禁中，因号车丞相，子孙氏焉。后汉车成、车胄。吴有车浚，晋有车永济、车引灌。齐有车僧朗。前秦车频，后秦车普，后魏改车焜氏为车。有车伊洛，又复姓。齐有车门遽辇氏，见《姓苑》。钩氏，《左传》有吴句卑，音钩。蜀有句氏，避宋高宗讳，或改为钩。又复姓。有无钩氏，出自楚，见后辕氏，亦作袁。陈胡公之后。辕涛、涂颇咺。汉有辕生、辕固，终古丰寄生。胶氏。殷胶鬲之后。汉有胶仓、漆氏。《家语》：汪罔氏守封隅之山。周为长翟。古有漆沈，为晋相。唐漆朗。坚氏。后汉有坚镡。《汉酷吏传》燕赵之间有坚卢。

轷《轱轸乘》訇长阡。

轷氏，见《广韵》。轱氏，见《字统》。轸氏，《广韵》吴县右之，《集古录》：陈果仁妻轸静缘乘氏，《汉儒林传》有乘弘，《百官表》有乘昌。又齐幸臣乘距，益州太守乘胜，吴兴人乘奥，撰《帝王世纪》。汉衡山王赐后乘舒，《吕氏春秋》乘雅作驾南。齐乘公济。訇氏，《蜀录》：关中流人訇琦，《通鉴》：晋秦州流民訇氏。长氏，《论语》长沮，《孟子》长息，《左传》晋大夫长“武子。”卫有长牂。后汉邛人长贵阡氏。唐有阡能。《邛州牙官纪》云：“邛州蛮。”

“桥泉”、“运漕杭舟船。”

桥氏，黄帝葬桥山，群臣追慕，守冢不去者，因以桥为氏。《汉·儒林传》：桥庇、桥仁，《货殖传》：桥桃，《孔丛子》：“桥子良，后汉桥元、桥瑁、桥扈、蜀桥赞、唐桥公、山桥宝明。” 泉氏《世本》：泉任姓，《姓苑》：吴全琮之后，晖食封白水，改焉。宋明帝泉美人，后周泉仚、唐泉彦宗。又高丽盖苏文姓泉氏，子泉男，生子献诚。运氏，见《姓苑》。漕氏，《汉·游侠传》“西河漕中叔子少游以侠闻。” 杭氏出《姓苑》，杭州有此姓。舟氏，虢大夫舟之侨。《国语》：舟人，国名。船氏，见《姓苑》。

《茨垒》苫堵，泥辟垣。

茨氏，后汉茨充，字子河，又复姓茨芘氏，晋有茨芘仲垒氏，凉酒泉太守垒澄，本姓裴氏。苻秦梓潼太守垒袭，又复姓有中垒氏。苫氏，《左传》鲁有苫夷季氏，家臣堵氏，郑有堵叔、堵喻弥、堵女父、堵狗。泥氏，见《姓苑》。辟氏，《左传》齐辟司徒主垒壁者，汉有富室辟子方。垣氏，《风俗通》：垣，秦邑，因以为姓。秦始皇有将垣𬺈。汉西河太守垣恭，后汉宗成。将垣副，晋弘农太守垣延，宋垣苗、垣护之，南齐垣崇、《祖荣祖》垣历生垣昙深，梁垣孟孙。

宫阙台观，厩邮轩，

宫氏。虞有宫之奇，《战国策》周有宫他。后。汉宫崇，宋宫仪，北齐宫锺馗，《北史》：恒农有宫姓。后唐宫彦晖，《抱朴子》宫嵩、阙氏，《风俗通》：阙党童子之后，纵横家有阙子，著书。汉有阙翊、阙宣。台氏，《风俗通》：“金天氏裔孙曰台骀，其后氏焉。” 汉侍中台崇，逸民台佟，《晋艺术传》有台产，宋台亨善画，《五代》杨行密将台濛观氏。夏同姓诸侯，以国为氏。晋有观虎，楚有丁父起，从瞻射父，皆其后也。《战国策》有观鞅后。汉有零陵人观鹄。厩氏，见《姓苑》。邮氏。晋有邮良，亦曰邮无正。无恤即王良也。《西京杂记》有邮长倩。轩氏，轩辕之后。《公羊传》郑轩虎，即罕虎也。后汉有谏大夫轩和。

楼阁舍，邸奂柱栾。

楼氏，夏少康之裔，周封为东楼公，子孙因氏焉。晋有楼邑。赵婴号楼婴。魏文侯弟楼季，战国楼缓、楼昌、楼〈缺。〉汉游侠楼护，后汉儒林楼望，汉末楼，秦自谯徙居会稽吴楼。元晋楼褒，后魏改贺楼氏为楼氏，宋楼郁钥。阁氏，见《广韵》。《史记·仓公传》有阁都尉。舍氏，见《广韵》。邸氏，《风俗通》：汉有邸杜，北齐邸珍，唐刑部员外郎邸怀道。奂氏，见《广韵》。柱氏，《列子》：莒有柱厉叔。栾氏，晋靖侯之孙栾宾，后有成枝、盾书鍼黡盈，又齐惠公之后有栾施，卫有栾宁，汉有栾布、栾说、栾大、栾巴。晋有栾肇，唐有栾濛，宋有栾崇、古

堂氏。《风俗通》：“堂，楚邑大夫伍尚为之，其后氏焉。” 《韩诗外传》：堂衣若。又复姓，汉堂邑氏。奴甘父，又云：堂邑父。宇氏，见《姓苑》。《后汉·儒林传》宇融。巩氏，周大夫食采于巩，以为氏，有巩简公。又晋巩朔，唐陈敬瑄将巩咸，《五代》巩廷美，宋巩彦辅。丰固氏。《汉·古今人表》：晋船人固乘，《新序》：“船人固桑。” 《说苑》舟人，古乘关氏，关令尹喜之后。又夏有关龙逢。《唐世系表》出关龙逢之后。《韩子》：郑大夫关其思，汉有关并、关宠、关靖，蜀汉关羽，后魏关朗，南凉关尚，南齐关康之，隋关谨康、关播，宋关沼耆孙。𬮱氏，《左传》：楚有𬮱舆罢。阎氏出姬姓。《左传》：康叔取于有阎之土，以共王职。晋成公子懿食采于阎邑。阎嘉，晋阎县大夫，以邑为氏。又有阎没，楚有阎敖，齐有阎职，秦阎遏，汉阎泽赤阎奉崇迁、章阳详、柔圃象。魏阎温，晋阎鼎缵。隋阎毗，唐阎立，本朝隐、济美、士和。后唐阎宝，宋阎象安中

谯门开，《䦱候》闭。县

谯氏以国为氏。汉有谯元，蜀汉谯周，晋谯秀登，梁谯淹，宋谯定。门氏，《周礼》：公卿之子，入王端门之左，教以六艺，谓之门子，其后氏焉。《庄子》有门无鬼。后魏门文爱，唐淄青留邸门察，五代后晋门铎开氏，卫公子开方之后。汉开章，又宋有开赵，本赵氏。䦱氏，见《广韵》。候氏，《周礼》有候人，其后氏焉。

闭氏，岭南有之，见《登科记》。县氏，孔子弟子县。

成，《家语》：孔子弟子县亶，《吕氏春秋》：“县子石，学于墨子；《礼记》：县子琐，县贲父。”

维索绞约笮绕缠。

维氏。后汉维汜妖巫，卷县人索氏。汉有索𫖳、索班，晋有索靖、𬘭𬘘、索邈，凉有索泮、索敞、索嗣，唐索元礼仇，后唐索自通，宋索湘。《左传》：周分鲁公殷民六族，有索氏。绞氏，以国为氏，见《姓苑》。约氏，《姓苑》：韩有贤者约续。笮氏。后汉有笮融。《风俗通》：楚有笮伦，今作迮绕氏。《左传》：秦有绕朝。缠氏。《汉艺文志》有缠子著书。又绳氏。

《隰陆封》野井畴连。

隰氏，齐庄公曾孙戴仲之子隰朋，后有隰鉏斯弥，隰党陆氏，𦬒姓陆终之后。楚接舆、陆通，又齐宣王封少子逵于东原陆乡，因以为氏。《陈留风俗传》云：陆浑国之后。汉陆贾、陆续康，吴陆逊抗凯绩，晋陆机、云玩，南齐陆澄，梁陆倕，后魏改步六孤氏为陆氏。陆真、陆俟，北齐陆乂，宋陆参、陆经，唐陆德明，元方象先、贽淳龟蒙，宋陆佃《九渊》。封氏，黄帝师封钜，又有封胡，齐有封具，汉有封观、封谞、封君达，吴封俌，晋封释，燕封裕、孚、奕懿，后魏改是贲氏为封氏。有封肃敕、文隆之。北齐封孝琰，唐封伦、封德彝、敖演、常清，又复姓细封氏。党项野氏，《左传》鲁有野泄，又复姓有中野氏。大野氏，见后野利氏。党项井氏，姜子牙之后，《穆天子传》：井公，又井利，穆王嬖臣，虞大夫井伯后。汉有井丹、井毕，宋有井渊亮采。度。畴氏，《左传》：“越有畴无馀。” 畴国。任姓连氏，《庄子》：连叔，齐大夫连称闽、连重遇，宋有连庶、庠南夫，又复姓太连氏。高车姓，后魏改是连氏为连氏。

《市肆贸鬻税缗钱》。

市氏。燕有将军市被。肆氏。宋大夫肆臣之后。汉有肆都、肆敏。《史通》：汉有肆仁贸氏，见《姓苑》。东莞人。鬻氏。𦬒姓鬻熊为文王师，其后楚有鬻拳。税氏，《荆州记》云：“建平信陵县有之。” 《宋登科记》有税挺。缗氏。有缗，国名，见《姓苑》。钱氏。彭祖裔孙孚，周钱府上士，因官命氏。晋钱凤、钱端，宋钱乐之，隋钱士雄，唐钱起徽、九陇嘉会，五代吴越钱镠、宋钱惟演、《易》、“明逸、彦远、藻、勰、若水、公辅、熙𫖮、景谌。”

农籴敖庾饶米粟。

农氏《风俗通》云：神农之后，又复姓苏农氏。羌姓，见后籴氏。《左传》晋有籴茷敖氏，颛顼大敖之后。五代吴有敖。䮁宋有敖陶孙庾氏、尧时掌庾大夫，以官命氏。周大夫庾皮过，卫庾公差，后汉庾乘，晋庾衮、纯亮翼，宋坦之，后周庾信，隋庾季才自直，唐庾抱敬休承、宣准。饶氏、汉有饶斌，为渔阳太守，见《风俗通》；中黄门饶喜，见《纂文》。唐饶京，孝女饶娥，宋饶节。米氏胡姓；唐米逢、米遂、米暨、米实、米海万，五代米君立志诚，宋米信、米璞、米赟、米芾、子友仁。芾以米氏为楚胄，又复姓党项有米禽氏、粟氏。后魏代郡太守粟举。

糗食资储藇酒曲，

糗氏，《风俗通》：“汉有糗宗，为嬴长。” 食氏，《汉儒林传》有食子公，又复姓大食氏，大食国王。资氏，《陈留风俗传》：“黄帝之后。” 《四明志》：会稽有资氏。储氏，齐大夫储子之后，见《孟子》。《汉·王莽传》有储夏，后汉储大伯、储融，唐储光羲、储仙舟，后唐伶人储德源，未。

储用藇氏见《姓苑》。酒氏，见《广韵》。“麹氏出西。”

平，汉有麹义、麹演、《麹圣卿》，晋麹允、麹特、崇裕、麹护，北齐麹珍、麹显贵、麹绍，西秦麹景，隋麹棱，唐麹信陵，为望江令。又高昌王麹氏传国九世，有麹昭，好学，崇裕有武艺，宋有麹绍。

府库浩穰卤盐沃。

府氏，《风俗通》：汉有司徒掾府悝。库氏，《风俗通》：古守库大夫，后以官为氏。汉王嘉曰：“孝文时居官者长，子孙以官为氏。” 仓氏。库氏，仓库吏之后也。后汉金城太守库钧，后魏库结。浩氏，汉大鸿胪浩赏，北地有浩商，上党人。唐有浩虚舟。穰氏，齐将穰苴之后。《史记·义纵传》：河内豪穰氏。《竹书纪年》：梁有穰疵卤氏。《史记·游侠传》：“太原卤公孺，后汉昆明夷卤承盐氏。” 《鲁国先贤传》：“北海相盐津沃氏。” 《风俗通》：“商太甲子沃丁之后。” 《列仙传》有沃焦。

《邻伍曹》耦《戏博鞠》。

邻氏。《汉·艺文志》：老子有邻氏。《经传》伍氏，亦作五。楚伍参之后有举奢、尚员。《陈胜传》伍逢，汉有伍被宏。后汉伍琼、伍孚、伍宕。《孝子传》伍袭，吴有延。宋有缉之。南唐有乔。曹姓出陆终子安。周武王封曹叔挟于邾。又文王子曹叔振铎，后以国为氏。又鲁有曹刿，齐有曹开，亦称曹氏。孔子弟子曹恤。《孟子》有曹交。汉有参。后汉曹褒、曹曾，魏曹操丕篡，汉有曹植，晋曹志毗，梁曹景宗，唐曹宪确，宋曹彬翰辅，《后魏·曹世表》。匈奴有曹毂。耦氏，《风俗通》：“宋卿华耦之后。” 汉有侍中耦嘉。戏氏，虙戏氏之后。后汉北海戏子然，魏有颍川戏志。才。博氏，古有博劳善相马。鞠氏，后稷之孙，鞠支裔氏焉。燕太子傅鞠武，《西京杂记》：鞠道龙，《风俗通》：“汉尚书令鞠谭，一作鞫，晋鞠羡，南燕鞠仲，宋有鞠咏、鞠真卿。”

《卓倚镂》檀臼爨烛。

卓氏。《战国》楚有卓滑，汉有卓王孙卓茂，更始将卓京，唐卓英。璘。倚氏，《广韵》：“楚左史倚相之后。” 镂氏，见《姓苑》。檀氏，周有檀伯达，又齐公族，食采檀城，因为氏。有檀子，郑有檀伯，鲁有檀弓，汉檀长卿、檀敷、檀彬，晋檀凭之，宋檀道济，和之道鸾，齐檀超，后。周有翥，唐有知敏，宋有宗旦、宗益。臼氏，《左传》华氏家臣臼任、爨氏。《战国策》魏爨襄。《华阳国志》：昌宁大姓爨习。魏爨谷，为交趾太守。晋蛮酋爨量。又爨亮。《蜀录》：交州刺史爨深，宁州有诸爨氏。唐西爨蛮。梁元帝时有爨瓒，据其地。唐中郎将爨宝璧，见《突厥传》。烛氏。郑烛之武，晋赵简子行人烛过，秦丞相烛寿，又复姓。齐有烛庸之越，见后。

劳敝赐馈携潘沐。

劳氏，汉有琅邪贼劳丙。《姓纂》：“其先居东劳山，因氏焉。” 琅邪有劳山，魏王凌舍人劳精，晋有劳杨兰亭禊，会有劳夷。敝氏，《左传》：齐有敝无存。赐氏，《世本》云：“齐大夫简子赐之后。” 馈氏，《淮南子》：“晋有馈间伦。” 携氏，见《姓苑》。“潘氏，水名，在荥阳，毕公之后，子季孙食采于潘，因氏。” 又云：“楚公族。” 《荀子》：文王诛潘正，晋有潘父，楚有潘崇，尪党小臣。燕有潘寿，魏潘勗，吴潘濬璋，晋潘岳尼京，后魏改破多罗氏为潘氏。有潘符永基。隋潘徽，唐潘好礼炎，南唐潘佑，宋潘美兴嗣《良贵》。沐氏，后汉有沐茂、沐宠，魏沐并，晋沐谦，后赵沐坚，又复姓沐简氏，见《姓苑》。

《束修简编》纸检牒。

束氏，本疏氏，避难除足为束。晋有束晳，《临川集》有束向。修氏，汉有屯骑校尉修炳，《外戚传》：武帝时医修氏，吴有大都督修则，桂林太守修元，晋修肃，南齐修灵祐。简氏，鲁大夫简叔，周有简师父，《蜀志·简雍传》云：“本幽州人，姓耿，后音讹改为简。” 编氏，《后汉·律历志》编䜣，《方术传》编育。纸氏，后魏改渴侯氏为纸氏。检氏，见《姓苑》。牒氏，后魏改牒云氏为牒氏，后魏牒云其仁，东魏牒云洛，北齐牒舍乐，武威人。

“学术丕绪”，表楷式。

学氏，见《姓苑》。术氏，见《广韵、汉五行志注》，“知天文者冠鹬” ，《冠礼图》谓术氏冠，《战国策》有术视。丕氏，晋大夫丕郑子豹，亦作邳。绪氏，见《姓苑》。表氏，见《姓苑》。楷氏，见《广韵》。式氏，见《姓苑古今人表注》。式夷，见《吕氏春秋》。

质假耗，匮减、啬缩。

质氏，《汉货殖传》“质氏以洒削而鼎食。” 《后汉》质堪《舆服志注》。假氏，《汉儒林传》陈留假仓耗氏，见《姓苑》。匮氏，《姓苑》云：庐江人。《韩诗外传》齐有匮生，见曹相国。晋武帝有匮才人。减氏，汉有减宣、啬氏，见《广韵》。缩氏，《战国策》魏安陆人缩高。

《荒丧戚》，哀念救恤。

荒氏，见《广韵》。丧氏，见《广韵》。楚大夫丧左。“戚氏，卫邑名，大夫孙文子食采，后因为氏。” 《汉功臣表》“戚缌” ，《南史》：“梁有戚衮，后梁戚昕，宋戚同，文子维纶。”

哀氏《风俗通》：鲁哀公之后，因谥为姓。汉王莽时有哀章，梓潼人。《世说》：“秣陵哀仲，后汉掖庭技人哀置。”

念氏。西魏太傅念贤，抱罕人。父求就，子华救。

氏《风俗通》：“汉有谏议大夫救仁” ，《史记》：“江都人救赫。” 《刘向别录》：易家有救氏。恤氏，《礼记》：“鲁有恤由。”

恩惠纡忧，黎元睦。

恩氏，《风俗通》：“陈大夫成仲不恩之后。” 前燕东庠祭酒恩茂。惠氏，周惠王之后。《战国策》：魏有惠施，《列子》惠盎。后汉惠衢，唐惠静寿，李怀光将，宋惠柔民。

纡氏，后秦肥乡侯纡邈忧氏，见《姓苑》黎氏。

黎，侯国之后。世本子姓。《吕氏春秋》：“武王封尧后于黎氏。” 少昊氏衰，九黎乱德，黎氏九人也。《汉·功臣表》：黎朱苍，后汉黎弇，蜀黎韬，吴黎斐。后魏改素黎氏为黎。后周黎景熙，唐黎干逢埴，宋黎𬭚确，又交阯黎桓、元氏。卫有元咺。又后魏孝文改拓拔氏为元氏。唐有元德秀、行冲、结稹、万顷，宋元绛，其先本危氏改。又元勋、元衮，代北为魏姓。元长孙，宇文于陆源宝首之睦氏，西裔姓。

《浑仪灵宪》宣夜星。

浑氏，《左氏传》郑大夫浑罕，卫浑良夫，唐浑瑊，本铁勒充姓之浑部。仪氏，禹时仪狄作酒。陈大夫仪行父，徐大夫仪楚，汉西河仪长孺相马。《马援传》灵氏，《风俗通》：齐灵公之后。或云宋公子子灵围龟之后。宋有灵不缓，晋有灵辄，越有灵姑浮，《列女传》：卫灵宗室灵主，《汉·功臣表》灵常，舜七友有灵甫宪氏，见《姓苑急就篇注》。“周司寇之属布宪，其后以官为氏。” 宣氏，《风俗通》：宋宣公之后，氏于谥，《急就篇》注：周宣王之后。汉有宣虎、宣义、宣乘、宣酆、宣靖、宣褒、宣璠，魏宣隆，晋宣聘，宋宣缯夜氏。《后汉·五行志》：洛阳男子夜龙星氏。《羊氏家传》：南阳太守羊续，娶济北星重女。

度。次酉亥己丙丁

度氏。汉有度尚，宋有度正。又后汉板楯蛮七姓，有度。唐方城镇遏使度轸。次氏。《吕氏春秋》：荆有勇士次非，《淮南子》作佽。《汉书注》：佽飞酉氏。《国语》：黄帝子十二姓，其二曰酉。《广韵》：魏有酉牧亥氏。《孟子》：晋有亥唐。己姓。黄帝子十二姓：有己姓。又祝融之后八姓，己姓：昆吾、苏、顾、温、董。《世本》：廪君姓己氏。《庄子》：南方墨者己齿。《左传》：“戎州己氏。” 丙氏，汉有高宛侯丙倩、丙吉，《货殖传》：“鲁人丙氏。” 《乐志》：“黄门名倡。” 丙彊，唐李元纮本丙氏，曾祖粲赐氏丁氏，齐丁公之后，氏于谥。《太公金匮》：“武王伐殷，丁侯不朝” ，汉有丁复、丁宽、丁礼、丁鸿、丁恭、丁牧、丁宫、丁邯，魏丁谧，晋丁潭，唐丁公著、柔立道护，宋丁度谓宝臣骘。

昼景晃㬊朔望盈。

昼氏《风俗通》：昼邑大夫之后，因氏焉。景氏、楚同姓有景翠、景鲤、景阳、景舍、景差、景驹。秦有景监，《孟子》有齐大夫景丑，又有景春。汉迁入关。有景建，《王莽传》景尚。后汉有虑，有丹，有毅，有鸾，有防。唐元载本景氏。华阴、好畤诸景，汉时所徙。五代有延广，宋有焕，有思谊。晃氏，后汉有晃。〈缺。〉谋诛《曹操》，不克。

㬊氏。晋有“西中郎将清” ，宋有“朱子门人渊朔。”

氏，见《姓苑》，南阳人。望氏，见《姓苑》，魏兴人。《宋登科记》有“望俨。” 盈氏，见《姓苑、唐艺文志》《论语盈氏集义》。

要腹牙口舌拳甲。

要氏，吴人要离之后。汉有河南令要兢，唐有要廷珍。腹氏，《战国策》赵有腹击。《吕氏春秋》：墨者有钜子腹𪏆。牙氏，周君牙之后。口氏，《广韵》：同州有之舌氏，《国语》：越大夫舌庸。拳氏，《左传》卫有拳弥。甲氏，《春秋》：赤狄有甲氏，《庄子》：“甲氏也，著封也。” 注：甲氏，楚同宗。《左传》甲父，古国名。晋氐羌有甲吉，见潘岳《关中诗》。

颌、颠、肩、瞷、耏、须发

颌氏，《左传》遂国四族。颠氏，《左传》晋有颠颉。肩氏，见《姓苑》。《庄子》肩吾，又复姓公肩氏，见后。瞷氏，《汉游侠传》济南瞷氏。耏氏，《左传》宋有耏班，《汉功臣表》有跖须氏，《风俗通》太昊之裔须句国之后。《左传》楚大夫须务本牟，魏有须贾，汉功臣有须无，《史记索隐》“密须氏之后。” 发氏，《汉儒林传》东海发福。

举《撖》。㨅䠠敦恭恪。

举氏见《广韵》。撖氏《姓苑》云：“河内有之。”㨅氏见《广韵》。䠠氏、《王莽传》“䠠恽敦氏。”《陈留风俗传》“姞姓之后。”《急就篇》注：“秦文公时史敦之后。”《吕氏春秋》：“陈有恶人曰敦洽，晋张方将敦伟。”恭氏，晋太子申生号恭君，其后氏焉。恪氏，晋有中郎令恪启

区。箽机枕莞兹席。

区氏。古善剑区冶子之后。汉有中郎区博、区景，长沙贼区星、象林蛮。象林县功曹子区连，齐高帝区

贵人，《广韵》云：“今郴州有之。”唐韩文公有《送区册序》、区弘诗，柳子厚有《童区寄传》。区景思，邵州人。宋有区革，宜州人。又欧氏见后。箽氏见《广韵》。“机氏”，《说苑》“鲁有恭士曰机汜”，《史记》“仇液”，《战国策》作“机郝。”

枕氏出下邳。莞氏见《姓苑》。萧该。案“《风俗通》姓。”

《氏篇》有莞、管二姓。莞苏，楚大夫，见《吕氏春秋》。汉有莞路，见《儒林传》。今本作筦兹氏。《左传》：鲁大夫兹无还，《韩子》有兹郑子。《新序》：“鲁兹无灵。” 汉马融《广成颂》：兹飞，即佽飞也。《汉书注》引《吕氏春秋》：荆有兹，非。兹、佽音相近。《四明志》：会稽有兹氏。席氏，其先籍氏，避项羽名，改为席。后汉窦融司马席封，议郎席广，晋席垣、席薳，南齐“席恭穆；席豪，后魏；席法友，后周：席固唐；席豫，席夔，席辩，席俦元庆，宋；席益，席平，席汝言。”

《然炭冬》，融缓筋骨。

然氏。郑穆公子子然之孙然丹为楚右尹，又有然明、滕然友，汉有然温、炭氏。《西京杂记》：“长安炭虬。”

冬氏。前燕左司马冬寿。又有冬鸾。融氏。《世本》。

祝融之后，又复姓融夷氏。祝融后董父之裔以融夷为氏。缓氏。魏姓缓稽氏，改筋氏，见《姓苑》。

骨氏。隋京兆郡丞骨仪，天竺国人。南唐歙州刺史骨言。《唐孝友传》：“骨英秀。” 又复姓护骨氏，高车种。

尊延嵇阮进䨲。𢧇

尊氏，《风俗通》云：“尊卢氏之后。”延氏。汉有延广，后汉延笃、延固。蜀公孙述有延岑，后魏可地延氏，后为延有延普。宋有延玺。嵇氏本姓奚，铚县有嵇山，家于其侧，因氏焉。魏有嵇康子绍。在晋、宋有嵇颖，北齐嵇晔，宋嵇元荣。后魏代人八姓有嵇、嵇敬、嵇根，世为纥奚部。阮氏、汉阮仓，后汉阮况，魏阮瑀武，晋阮籍、咸、种裕，梁阮孝绪，宋阮逸思道进氏见《姓苑》。䨲氏，梁四公䨲杰。𢧇氏、《梁》四公𢧇音湍。

好焦尾桐改操曲。

好氏，见《纂文》。焦氏，周武王封神农之后于焦，又姬姓国，其后为氏。汉有焦延寿、焦况、焦和、焦触、焦俭，魏有焦先，晋焦嵩，宋焦度，西秦焦遗，唐焦遂、焦怀肃、焦伯瑜，宋焦千之寅。尾氏，《庄子》尾生，后汉刘虞故吏尾敦，又复姓尾生氏，《古今人表》尾生高、尾生亩，又尾勺氏，见后桐氏，《本草》有《桐君药录》。

改氏。秦有大夫改差操氏。隋鄱阳操师乞。

曲氏。晋穆侯子成师封曲沃，子孙以为氏。秦御史曲官。汉代郡太守曲让谦，《货殖传》曲叔；晋曲安远；唐曲环、曲元衡、曲承裕，宋曲珍、曲端。

“泠伦”喜讴舞优剧。

泠氏，亦作伶。泠人，掌乐之官，因为氏。黄帝时泠伦，其后。周有泠州鸠，秦泠至、泠句，汉泠褒、泠丰，《功臣表》泠耳、泠广、伶氏，周伶悝，汉伶元、伶征，南燕伶平，《方术传》伶寿，先伦氏，《风俗通》：泠伦之后。喜姓，《国语》注有施喜姓。国妹喜，其女也。讴氏，《左传》越有欧阳舞氏，见《姓苑》。优氏，倡优也，楚优孟，秦优旃。剧氏，齐大夫食采于剧，因为氏。燕有剧辛，又有剧子著书。汉有剧孟，后魏剧鹏。《古今人表》：昆辩，《吕览》作《剧貌辩》。唐有剧燕，宋有剧可久。

嘉会甥舅男姥怡。

嘉氏、晋大夫嘉父，见《左传》。会氏，汉有会相甥氏。《风俗通》：晋大夫吕甥之后。舅氏，晋舅犯之后。

男氏。《史记》。禹后分封。用国为姓。有有男氏。《世本》。

作男姥氏，见《纂文》。怡氏，姜姓之后。《史记索隐》。神农后有怡氏。后周有怡峰，本姓默台，避难改焉。

姚妫嬴姞姒姜姬。

姚氏。舜母握登，生舜于姚墟，因为氏。郑姚句耳，秦姚贾，汉姚定、姚平，《王莽传》有姚恂，吴姚信，陈姚察，唐姚思廉、崇南仲合，宋姚内斌、益恭、铉、坦、辟、舜明，晋姚弋仲，羌人。妫姓。舜居妫水之汭，其后因姓妫。周武王求舜后，得妫满，封陈。王莽封妫昌，奉虞帝后。后汉有妫皓，《文士传》妫览。后汉丹阳督唐妫雅。李愬，将嬴姓，舜赐伯翳姓嬴氏。《汉儒林传》东平嬴公。《党锢传》：嬴洛。姞姓。黄帝子十二姓有姞，裔孙伯儵，封南燕。《诗》韩姞。《左氏》：燕姞姞氏，为后稷元妃。姒姓。禹颛顼之孙，赐姓姒氏。《礼纬》曰：“祖以吞薏苡生” 周武王之母太姒。又姒国，台骀之后。王莽封夏后姒丰。姜姓。炎帝以姜水成，故为姜。尧命四岳为侯伯，赐姓曰姜。周太王妃太姜，后汉姜肱、姜岐、姜《诗》姜叙，蜀汉姜维，后秦姜龛，唐姜谟、公辅、师度、宝谊恪，宋姜遵、姜潜凯。姬姓，黄帝以姬，水成子十二姓，一曰姬。青阳、仓、林同于黄帝，皆为姬。周。姬姓，汉封姬嘉为周子南君，姬常为周承休公后。周姬愿，隋姬威，《王莽传》有姬党、姬就。

《娥英》娀莘，摰任祈。

娥氏，后魏将军娥清，北齐娥永乐英氏，皋陶之后，封于英国。《春秋》：“楚灭英六，汉英布” 六县人娀。

氏。契母简狄有娀氏之女。莘氏，汤妃有莘氏之女。《古今人表》作㜪。《帝系》曰：“有莘氏之子产文命。” 莘国，姒姓。夏后启封支子于莘，后为氏。唐有莘融挚氏。任姓，奚仲仲虺之后，太任之家也。《唐世系表》：“祖己七世孙成，徙国于挚。” 《诗》：“摰仲氏任。” 《左传》：“周有摰荒。” 《汉货殖传》茂陵挚纲，《高士传》：挚峻后汉挚恂，晋挚虞蟾。任姓，黄帝十二姓之一，文王之母太任，又任国，太皞之后。风姓，见《左传》。孔子弟子任不。齐魏任章、任座，赵任登，秦任鄙、任嚣，汉任敖、任安、任让、任光、任隗、任棠延。晋任恺，魏任嘏，梁任昉、唐任敬真。后唐任园，宋任中、师布伯雨文荐。祁姓。黄帝子十二姓之一。尧，祁姓。晋有杜祁。又祁县，在太原。晋大夫祁奚之邑，因为氏，后有午，又祁举、祁瞒，汉祁大伯，晋祁弘、祁济，宋祁宽、祁革。元振，《会稽典录》有祁庚。

妘。娝粲丽嫪威施。

妘姓鄢。郐偪。阳姓妘。陆终子、会人，郐之祖也。娝氏，见《纂文》。粲氏，见《姓苑》。丽氏，见《姓苑》。后梁道士丽归真能画。嫪氏，出邯郸，秦嫪毐。威氏，《风俗通》云：“齐威王之后。”《新序》：“汤学乎威子。”伯施氏，鲁大夫施伯之后。施伯，惠公之孙。施父之子，后有施孝叔。又殷民七族有施氏，孔子弟子施之常，汉施雠、施延，吴施然绩，晋施融，唐施敬本、士丐肩吾，宋施昌言、师点、元之，又复姓。《礼记》鲁有少施氏，见后。

《琅环步摇》副象犀。

琅氏。齐有大夫琅过。环氏，楚贤者环渊。《史记》：“齐宣王时，环渊为上大夫。” 后汉公孙述将环安，后有环济，撰《要略》。晋孙彦妻环氏，宋环中、步氏，《左传》：晋有步扬、步招，食采于步以为氏。郤至子步毅，孔子弟子步叔，乘吴步乘、步骘。又后魏改步六根氏为步氏。宋有步谅，为江西总管。摇氏，越东海王摇句践之后。《汉·功臣表》：“海阳侯摇母馀越将副氏。” 后魏改副吕氏为副氏，又复姓副伏罗氏。高车十二姓：象氏，见《姓苑》。伯象先生，见《汉·艺文志》《新序》。犀氏，魏将犀武。犀首，魏官名。

芬郁涂丹芳泽脂，

芬氏，晋夫夫芬质。郁氏，鲁相郁贡之后。唐郁浑应《百篇举》。又彧氏，晋中常侍彧弘。涂氏，《风俗通》：涂山氏之后。汉有涂恽，《高道传》涂定辞。又有涂氏。

丹氏见《风俗通》。尧使子朱处丹渊，为诸侯。唐凤

翔牙将丹骏。芳氏，后汉有芳丹据新丰。《风俗通》：汉有幽州刺史芳乘泽氏，见《姓苑》。脂氏：后汉有京兆脂习，与孔融善。

《姺，佼》。𡣫㜣“娩”，𡚽提。

姺氏。《说文》：“殷诸侯疑姓也。”《春秋传》：商有姺邳佼氏。后汉佼彊。𡣫氏，见《广韵》。㜣氏见《广韵》《说文》。

娩氏，见《纂文》。𡚽氏，见《广韵》《说文》。提氏，《左传》。

晋有提弥明、赵盾车右，《史记·赵世家》作“示眯明。” 示音祁。

僮儿臧获给使宜，

僮氏，《风俗通》：汉文趾刺史僮尹，庐陵僮芝、僮恢，《东观记》作“僮种。” 儿氏，后魏改贺儿氏为儿氏。臧氏，鲁孝公子𫸩臧僖伯之后，有达辰、许纥，《战国策》：齐有臧氏，汉有燕王臧荼、臧固、臧鸿、臧宫、臧洪，吴臧均，宋臧质，齐臧荣绪，唐臧希让、臧嘉猷。获氏，宋大夫猛获之后。给氏，见《姓苑》。使氏，《汉·霍光传》“使乐成” ，《恩泽侯表》作便宜氏，见《姓苑》。

林樊《乔木》。𦰿《枚》条：

林氏，《周书史记》篇有林氏。《风俗通》：“林放之后。”《左传》：“鲁有林雍，楚不狃。”《论语》林放，《列子》林类，《庄子》林回，汉功臣林挚，儒林林尊，后魏丘林氏改林氏。唐林蕴、林攒，宋林逋之奇《光朝大中》丘林，匈奴姓樊氏，周仲山甫为樊侯，后以为氏。《左传》有樊皮、樊齐，孔子弟子鲁樊迟，秦樊於期，周樊馀。又殷民七族有樊氏，汉樊哙、樊宏志、张子昭，蜀汉樊建，后魏樊子鹄，北齐樊逊，后周樊深，隋樊子盖，唐樊泽、宗师绰，宋樊知古、光远、樊察。又巴郡蛮五姓有樊乔氏，出姬姓，本桥氏。又匈奴贵盛姓乔氏，代为辅相，晋乔智明，前赵乔泰、乔豫，唐乔知之、乔琳、乔绍俊、乔潭梦松，宋乔惟岳，执中行简。木氏，晋木华元虚作《海赋》，宋木待问。又唐百济八姓有木氏。𦰿氏。《广韵》汉有。𦰿宗又多氏，见后。枚氏。汉有枚乘、枚皋、根赫。《孔丛子》：魏有枚产。《史记索隐》云：“盖以衔枚氏得姓。”条氏，《左传》：周分鲁公殷民六族，有条氏。魏武威太守条茂，《后赵录》：冉闵、司空条攸。

柏槐、梧、杞、棘、栩、椒。

柏氏，古帝有柏皇氏。《列子·穆天子传》：“柏天主车。” 又柏国，在汝南西平县，后以为氏。《周语》：晋十一族有柏。魏有柏直。《庄子》云：“柏矩学于老聃。” 汉有柏始昌，唐柏良器、柏耆、柏贞节茂。琳文达。槐氏，晋大夫。

富槐之后。唐槐元忠，韦应物诗有槐广。梧氏，见《广韵》。杞氏，周封禹后于杞，故有杞氏。齐有杞梁，秦有杞子。后魏宦者杞嶷，后周杞秀。棘氏，卫大夫棘子成之后。栩氏、汉·《董贤传》有栩丹。椒氏，楚伍举亦曰椒举，子椒鸣。

竹柳杨柘桑枞樛。

竹氏，《广韵》云：“本姜姓，封于孤竹。伯夷、叔齐之后，以竹为氏。” 汉有下邳相竹曾，又夜郎侯，以竹为姓。宋张谷娶竹氏，见《六一集》。柳氏，鲁孝公之后。展禽食采柳下之地，因为柳氏。又卫有柳庄、柳若，汉有柳褒，宋柳元景、南齐柳世隆、梁柳恽、后魏柳庆，隋柳彧机、唐柳伉浑、公绰、公权、宗元芳冕，宋柳开永。

杨氏，姬姓国。又晋羊舌肸食采于杨，亦曰杨肹。

老子弟子杨朱，韩有杨达，秦杨樛、杨熊，汉杨仆、杨儆兴，后汉杨震、秉赐彪、杨乔，蜀汉杨洪仪戏，魏杨阜，隋杨氏、杨素，唐杨绾、于陵、凭凝，宋杨徽之亿绘，《大雅》，“时万里偕。” 杨简，晋杨飞龙氐也。柘氏，楚地名，后为县，所居之人因命氏。《史记》：越大夫柘稽。桑氏，秦公孙枝子桑之后，齐有桑掩胥，《庄子》有子桑户，《楚辞》云：桑扈，汉“桑弘羊、桑钦，晋桑虞，隋桑显和，唐桑如珪。道茂石，晋桑维翰，宋桑怿景询。枞氏，汉枞公守荥阳。樛氏，韩有樛留，汉有樛乐子广德袭封侯，魏有河内太守樛尚。”

枣甘，杏栗梅李桃。

枣氏，后汉枣祇，本棘氏，其先避难改。《文士传》有枣据，晋枣嵩、枣腆。甘氏，殷武丁臣甘盘之后。一云姜姓之后。又周王子带食邑于甘，号甘昭公。又卿士有甘简公、甘过，《列子》：甘蝇善射，齐甘德，秦甘龙、甘茂、甘罗，汉甘延寿、甘英、甘始、甘定，吴甘宁，晋甘卓，唐甘晖、甘伯宗。杏氏，见《姓纂》。栗氏，古帝栗陆氏之后。燕栗腹，《汉·儒林传》栗丰，《货殖传》栗氏。又有栗融，后汉中常侍栗嵩，后魏栗法光，唐明州将栗锽。梅氏子姓殷，梅伯之后。汉有梅𫓶、梅福。又南阳有梅免，晋梅颐、梅陶，后魏梅景，秀兴之。隋有梅知岩，宋梅询、尧臣挚执礼。李氏，老聃生而指李树，因以为氏。《唐世系表》：“出嬴姓，皋陶为尧大理，以官命族，理征子利，员食木” ，子得全，改理为李，晋有李离、李调，魏李克、李悝，赵李牧、李同、李左车，秦李信、李斯，汉李广、李膺、李固，蜀汉李严、李恢，唐李氏，凉武昭王之后，宗室为相九人，《世系表》十一人，又李绛、藩鄘、吉甫、德裕、绅、泌晟石，宋李昉、沆迪、纲常侗、桃氏，《左传》周有桃子，《孟子》弟子有桃应，后赵将有桃豹，北燕桃仁。《关尹子》云：“桃子五仕而心五化。” 《真诰》桃俊。

《棠棣花》《鄂菌芸萧》。

棠氏、齐邑名。有棠无咎，棠公之子。棣氏、王莽司马棣并花氏。唐成都将花惊定，五代吴有花虔。

鄂氏。晋鄂侯之裔。殷亦有鄂侯，又楚王弟鄂君。

汉有安平侯千秋。又板楯蛮七姓，有鄂菌氏。《吕氏春秋》：秦有菌改守塞吏。芸氏。《姓纂》：晋有芸贤。

萧氏，本殷之六族，成王以封伯禽，又有萧国子。

姓：宋之支子，食采于萧。《世本》子姓有萧氏。《风俗通》云：“宋乐叔以讨南宫万立御说之功，受封于萧列附庸之国，后因为氏。” 汉萧何望之、萧奋，齐、梁皆萧氏。唐萧瑀至遘八叶，宰相颖士，号萧夫子。南唐萧俨。宋萧燧之

昌蓬苋茹葽蒌蒿。

昌氏，后汉有东海昌豨、昌霸，梁有昌义之，《庄子》：黄帝昌㝢、骖乘，《列仙传》昌容，《战国策》周有昌他蓬氏，《酉阳杂俎》北海人蓬球。苋氏，《吕氏春秋》：“荆文王臣苋嘻。” 茹氏，晋有茹千秋，南齐茹法亮，北齐茹瞻，宋有茹孝标，后魏普陋茹氏，改为茹。有茹皓，吴人葽氏，《穆天子传》“七萃之士曰葽豫。” 蒌氏，后魏改一那蒌氏为蒌氏。蒿氏，见《姓苑》。

谷：稷稻，麻，麦牟苗。

谷氏，《春秋》：谷伯谷，在谷城县。齐有谷荣，汉有鲁相榖忠。稷氏，后稷之后。稻氏，《姓苑》：晋陵人。汉琅邪有稻县。麻氏，《左传》：齐大夫麻婴，《吕氏春秋》：麻朝相马。汉有麻光，又麻达，注《论语》。又《酷吏传》有麻戊，后赵麻秋，苻秦麻思，西魏麻瑶，唐麻仁节嗣宗察，后晋麻麟，宋麻希梦温，故仲英。麦氏，隋有麦铁杖孟才，唐高力士母麦，宋中官麦允言。牟氏，《风俗通》：“牟子国，祝融之后。” 齐大夫牟辛，《汉·儒林传》：牟卿、牟融、牟长，梁牟，汉宠，前赵牟穆，唐薛仁杲将牟君才，宋牟衮。苗氏。苗，晋邑。楚贲皇奔晋，晋人与之苗，子孙为苗氏。王莽时苗䜣。《汉·艺文志》兵家有苗子。《说苑上》：古医曰苗父。后汉苗光、苗祀、苗萌、苗曾、唐苗神客。晋卿宋苗训、苗授、苗振、时中。又百济大姓有苗氏。

《播种丰殖》“《阴阳》调”，

播氏。殷播鼗武之后。种氏。《史记》：“齐威王臣种首。”

丰氏。“郑穆公子子丰，其后丰卷、丰施” 以为氏。又

鲁有孟氏，御驺、丰点，宋有丰愆，南齐丰勇之宋丰稷，又复姓伯丰氏。《列子》：圃泽之役，有伯丰子殖氏。《左传》：齐有殖绰阴氏。阴，周采地大夫阴忌、阴不佞、阴里，其后为氏。又齐管仲七世孙修适楚，为阴大夫，因氏焉。汉阴子方兴识嵩德。又晋瑕吕饴甥食采于阴，曰阴饴甥。梁阴铿，《战国策》：“中山君美人阴简。” 《汉·艺文志》：阴通成射法，后魏阴仲达、阴世隆，南齐阴智伯，南凉阴利鹿，陈阴子春，隋阴寿世师，唐阴弘道，仙人阴长生、阳氏，鲁有阳肤、阳虎、阳越，晋有阳处父，楚穆王曾孙阳丐，后有阳令终。又“周景王封少子于阳樊，后裔避周之乱适燕，家于无终，因邑命氏。” 《说苑》：阳书：《子庄子》有阳子，居汉阳，并、阳球，宋阳瓒、燕阳裕、阳骛，后魏、阳固，北齐阳休之后。周阳雄，唐阳峤、阳浚、阳城、阳惠元、阳旻，宋阳孝，本调氏，《周官》调人之后。

兰蕳薰蓝菅苞茅。

兰氏，《急就篇》注：“郑穆公因梦兰而生名兰，其后支庶以为氏。” 汉有武陵太守兰广，晋兰维，梁有兰钦，赵人兰襄。又匈奴兰氏为名族。秦兰椟，燕兰建、兰英。后魏兰延，又复姓。是兰氏出鲜卑。后魏是兰，安定蕑氏，汉有蕑忌，《儒林传》蕑卿薰氏，见《姓苑》。

蓝氏、“战国中山大夫蓝诸。梁蓝怀恭，宋蓝元振。”

《昌言续仙传》：“蓝采和，菅氏出赵郡，唐有菅崇嗣。”

苞氏，见《广韵》。茅氏、茅，国名，周公子所封，其后。

为氏。又晋有茅茷，邾有茅地、茅夷鸿，秦茅焦，汉茅容、茅兰，相工茅通。《神仙传》：“茅盈固衷为三茅君。” 《唐·艺文志》：“茅处元。”

瓠豆蒯蒉蔚郁刍。

瓠氏，《荀子》：“瓠巴鼓瑟” ，《列子》：“瓠巴鼓琴。” 豆氏。后魏有豆代，田代人也。又复姓有泰豆氏，《列子》云：“造父之师。” 蒯氏。汉有蒯彻，后汉蒯良越，宋蒯恩，《韩诗外传》齐有荆蒯芮，《左传》晋有蒯得、蒉氏，《礼记》：鲁有蒉尚。蔚氏，宋蔚昭敏，《五代》太原蔚进。鬱氏，见《姓苑》。刍氏见《姓苑》。

葴莱茙薄莉苟苻。

葴姓，黄帝子十二姓之后。莱氏，国名，晋有莱驹，《孟子》莱朱，汤贤臣，一曰仲虺，齐有莱章，鲁有莱书，又复姓老莱子，见前。茙氏，后魏改茙眷氏为茙氏。薄氏，《吕氏春秋》：卫有薄疑，汉薄昭，晋薄肃之薄盛。莉氏，见《姓苑》。《淮南子》。苟氏，苟，草名，所居饶之，因命氏。卫有苟变，汉有苟宾、苟参、苟宇，河内人，一云晋大夫荀氏之后，避难改族而称苟。《姓苑》云：黄帝之后，后汉有苟谏、苟宇，晋有苟晞，苻秦苟池、苟辅、苟苌、苟曜，宋苟思达，后魏苟金龙，北齐苟子溢。又句氏避宋高宗讳加廿，有苟谌。苻氏、晋苻洪，武都氐人，本蒲氏，因其孙坚背文有草付之祥，改为苻唐苻澈。

蓼荼，苦，蕲，蒋芮，蒲。

蓼氏。皋陶之后，封蓼，以国为氏。汉淮南王安蓼，太子外家姓也。荼氏、汉江都王建弟使荼恬上书。

苦氏。越大夫苦成。《庄子》南方墨者苦获。又复姓。

晋郤犨，号苦成叔。蕲氏，见《姓苑》。汉沛郡县名以为氏。蒋氏，周公之子伯龄封蒋，以国为氏。汉有蒋诩遵蜀，汉蒋琬，魏蒋济，吴蒋钦，唐蒋涣乂，宋蒋堂之奇。元振又复姓。汉有蒋五熙。《广韵》：芮氏。芮伯，姬姓国。周有芮良夫，宋有芮司徒，《广韵》：周司徒芮伯之后。《战国策》有芮宋，汉有芮珍，宋有芮煜。蒲氏，晋邑名。又蒲国，赤翟，隗姓。《尸子》：“蒲衣八岁，舜让以天下。” 《项羽传》蒲将军。汉有詹事蒲昌，蜀蒲禹卿，宋蒲宗孟永昇惟敏。又复姓。有蒲姑、蒲城、蒲圃三氏。《左传》：莒有蒲馀侯兹夫。又蒲洪之先，池中蒲生，长五丈，如竹形，时谓蒲家，因以为氏。

荚蔓芒萭荡莽苴。

荚氏。《世本》：“晋大夫荚氏僖子。” 王僧孺《百家谱》：“荀永之娶平阳荚氏。” 蔓氏，楚蔓成然。斗氏。《穆天子传》蔓柏注：“蔓，国名。巴有蔓子。” 芒氏。战国魏有芒卯。古者芒氏，初作罗。萭氏。《古今人表》：周师氏。萭，读与楀同。汉有萭章，又见《急就篇》。荡氏，宋公子荡之孙荡意诸。荡泽。《古今人表》：荡疑即薄疑。楚有荡侯，见《左传》。又《史记》：秦伐荡“氏，取之西方之国。” 音汤。

莽氏、汉马何罗反。明德后耻与同宗，改为莽。

苴氏，《汉·货殖传》“平陵苴氏。” 《华阳国志》：“蜀王封弟于汉中，号曰苴侯。” 《唐·韦皋传》有“苴𨚗时梦冲。”

树菑丛蘖堪查柯。

树氏，《姓苑》：江东有之。又后魏改树洛于氏为树氏，《老子》有树锺山，注宋树滋菑氏，《孔融集》有北海人菑庄。丛氏，见《姓苑》。南唐丛𫔍。蘖氏，《姓苑》：东莞人本姓薛，避仇改之。堪氏，《风俗通》八元仲堪之后。查氏，《姓纂》：唐鄱阳查祥，南唐查文徽，宋有查道、查陶。查本音如乘槎之槎。宋真宗与道语及。

姓氏谓曰：“宜求音之近而美者称之。” 又问姓所起，引《春秋》会吴于柤以对，自是改称音若柤云。又有查籥、查深。柯氏，《姓苑》：吴公子柯卢之后。《宋沈文季传》有钱唐富人柯隆唐、柯崇，宋有柯颖仲常棐，后魏改柯拔氏为柯。

暮夕患痛。兀蹶偻。

暮氏，见《姓苑》。夕氏，后汉板楯蛮七姓有夕，蜀有夕斌。患氏，见《姓苑》。痛氏，见《急就篇》注云：“痛氏本盛国之后，姬姓。周穆王哀痛盛姬，改其族为痛氏。” 兀氏，后魏改乐安王元览为兀氏。环州属羌，有如兀二族。《范文正公集》。蹶氏，周有蹶父，姞姓，见《诗·韩奕》。蹶维趣马，见《十月之交》。偻氏，《左传》齐有偻堙。

方剂：岐雷和扁俞

方氏，周大夫方叔之后。又《古今人表》：“尧时有方回。” 《庄子》：“黄帝方明为卿。” 《汉·百官表》：“左冯翊方赏，后汉方储、方望，唐方干，宋方慎言、滋畴、崧卿。” 剂氏，《吕氏春秋》：“齐靖郭君善剂《貌辨》。” 岐氏，黄帝时岐伯，《吕氏春秋》：“夏桀臣岐踵戎，唐有岐灵岳，晋楚王玮舍人岐盛。《高道传》：岐晖。雷氏，黄帝时雷公之后。汉有雷被、雷义、雷绪，晋” 雷焕，后魏雷绍，苻秦雷弱儿，唐雷万春、雷满、雷少颖，宋雷德骧。孝友和氏，羲和之后，一曰卞和之后。《左传》：晋有和组父。汉和恭，后汉上禄长和海。魏和洽，晋和峤，后魏和跋。和其奴。代人赵和苞，北齐和士开，隋和洪，唐和逢尧，五代和凝子岘㠓，宋和诜。扁氏，秦越人扁鹊，《庄子》有子扁庆子俞氏，《太古医》有俞跗，又“古识味者俞儿，汉有司徒掾、俞连，吴、俞赞，晋侍御史俞归，将军俞纵，唐俞文俊、俞仅，元杞宋俞献可卿伟。”

灸理经络药液扶。

灸氏，见《姓苑》。理氏，《唐世系表》：皋陶之后，世为大理，以官命族，殷末有理征，《广韵》：皋陶为大理，因以官为氏。经氏，见《姓苑》。《说苑》。经侯带玉具剑环珮，过魏太子络氏，见《广韵》。药氏，后汉药崧，晋药绅，后魏药道显，唐药子昂，后唐药彦稠，后周药元福、药可俦。液氏，上古道术之士，善镂化，能作液汤，后嗣因以液为氏，见《急就篇》。扶氏。汉有鲁扶卿，传《论语》。又廷尉扶嘉，高祖以嘉志在扶翼，赐姓扶氏。后汉刘璋将扶禁，吴扶严。后周扶猛，宋有参军扶令育。

仁。频伏零桂。柴胡。

仁氏，《姓苑》：彭城人。频氏，《风俗通》：汉有酒泉太守频畅。伏氏，伏羲之后。汉有伏胜、伏埋、伏湛、伏黯、伏恭，晋伏滔、伏引，梁伏曼容，后魏改俟伏斤氏为伏氏，唐伏适。零氏，见《姓苑》。桂氏，《后汉·太尉陈球碑》有城阳炅横，汉末被诛，有四子，一守坟墓，姓炅；一子避难居徐，姓昋；一子居幽州，姓桂；一子居华阳，姓炔。此四字皆九画。《列子传》：“桂父，象林人，唐桂仲武。柴氏，卫人，高柴为孔子弟子，居于鲁，末裔以柴为氏。” 汉有柴武，唐柴绍，吴柴再用克宏。《五代》柴氏。后周世宗，宋柴中行、柴成务、柴宗庆、柴瑾。

胡氏，《春秋》“胡氏子国。” 一云：“陈胡公之后。卫有胡。”

衍，秦客卿，《胡阳，汉》，胡常，胡建，胡殷，胡腾，胡广，《蜀汉，胡济，魏》，胡质，晋，胡藩，唐，胡楚宾，宋胡宿，胡瑗，胡令仪，《安国，铨》，《寅世将》。〈按：“皆九画” 句。“九” 字疑讹。〉

紫苑厚朴蓟艾芦。

紫氏，见《姓苑》。苑氏，齐大夫苑何忌，汉苑康，唐苑君璋、苑大智、苑咸、苑论，五代楚有苑玫。厚氏，鲁有厚成叔，后改为郈，又复姓有厚丘氏。朴氏，后汉板楯蛮七姓有朴氏，巴夷帅朴胡，唐新罗贵人姓朴，高丽人朴寅亮，晋武都朴泰。蓟氏。后汉蓟子训。艾氏，齐大夫艾孔之后。后汉汝南孝廉艾伯坚，《风俗通》庞俭母艾氏，燕有艾朗，南燕有艾泾，宋艾颖、艾晟，后魏去“斤” 氏，改艾氏。芦氏，后魏改“莫芦氏” 为芦氏。

益智、杜仲雄附乌。

益氏出冯翊；《汉周勃传》：“益己，章邯将也。” 智氏，晋荀首分族为智氏，其后罃盈、跞瑶。汉有智嗣，宋有智诚。杜氏出祁姓。陶唐之后，周为杜氏。有杜伯，晋杜原、款、溷罗、杜蒉，鲁杜泄，秦杜回、杜挚，战国杜赫，汉有延年。周后，汉有茂乔、密、笃、矩、根、希蜀，汉有微琼，魏有畿恕、挚袭，晋有预。又后汉独孤浑氏，改杜氏。唐有如晦、淹、正伦、暹、佑、黄裳、审言甫，宋杜衍镐。杞仲氏，《风俗通》云：“氏于字。” 汤。左相仲虺，周仲桓，又鲁仲遂、仲婴，齐宋仲江、仲几，孔子弟子仲由，后汉有仲光，陈有仲肃，唐仲子陵、无颇，宋仲简、仲讷、仲并、雄氏，《尸子》：舜七友有雄陶，《新序》：楚雄渠子、附氏，晋有附都、乌氏，齐有馀枝鸣，莒有存，秦有获唐。《世系表》出姬姓，黄帝之后少昊氏，以乌鸟名官，以世功命氏。《唐》有乌承玭、承恩、重引、崇福、知义。《汉·功臣表》：“乌黎以匈奴降后唐：乌震。”

洗氏，梁高凉太守冯宝妻。洗氏，高凉蛮酋女，隋番禺贼洗宝彻。濯氏，见《风俗通》濯辑之后。䨧氏，见《纂文》。冷氏，见《广韵》。《后汉》·冷征，前赵有冷道，唐冷朝阳，宋冷世光。参氏，《世本》：“祝融之后。” 《唐登科记》有参开。辛氏，《史记》：“禹后有辛氏” ，《广韵》：“夏启封支子干莘，莘、辛声相近，遂为辛氏。周辛甲、辛馀靡、辛伯幸，有晋辛廖、辛俞，鲁辛” 宽，秦辛胜，楚辛戎，汉初辛蒲，为赵魏名将，徙陇西。有武贤庆忌，后汉辛都，魏辛毗，晋辛扈兴、辛谧，后魏辛谌雄，北齐辛术，后周辛庆之昂，隋辛公义彦之，唐辛替否茂将、《秘云》、京谠，宋辛仲甫次膺、弃疾炳，后蜀辛寅逊。臾氏，晋大夫臾骈，淮南子臾儿，齐之知味者。

神龙巴蛇澓淖沮。

神氏。《风俗通》：神农之后。汉有骑都尉神曜。龙氏，舜纳言之后。又董父氏曰豢龙，其后亦为氏。《孟子》有龙子，《列子》有龙叔。《孔丛子》有龙穆。魏将龙贾，项羽将有且汉龙德、龙述、龙端。汉牂牁大姓龙氏。《北史》：且弥王姓龙后，唐龙敏，宋龙昌期。《太初》巴氏，国名。《战国策》魏有巴宁，一作己。汉有巴茂、巴肃、巴祗。又巴郡蛮五姓有巴氏、蛇氏。后秦后蛇氏，将军蛇元，又复姓。有蛇丘氏。汉有河内太守蛇丘惑见。后澓氏。汉东海澓中翁淖氏，楚将淖齿，《战国策》有淖滑，汉披香博士淖方成，江都王淖姬。沮氏，黄帝史官沮诵之后。后汉有隽、有授。唐刘氏，周妻沮氏。

《虫蟜》蛾蜎《蚳贝》鱼

虫氏，汉曲成侯虫达蟜氏，《国语》少典取有蟜氏，生黄帝、炎帝。《礼记》：鲁有蟜固。《汉百官表》：蟜望。蛾氏，《左传》晋有蛾析蜎氏，老子弟子楚人蜎渊，《淮南子》：蜎蠉蚳氏，齐大夫蚳蛙。又蟾氏。贝氏，出清河贝丘。《姓苑》：古有贤者贝独坐，唐有贝韬，见杜荀鹤诗。鱼氏，《左传》鱼人，汉为鱼复县。又宋桓公子目夷，字子鱼，后为鱼氏。有鱼石、鱼府。汉鱼翁叔，魏鱼豢苻，秦有鱼遵，梁、鱼弘，隋鱼俱罗、虞庆则本姓鱼，唐鱼保、家思贤，宋鱼崇谅、周询。

江海鳞鲜贯就厨。

江氏，嬴姓国后为氏。齐有江说，楚江乙，汉江公、江德、江革、江充，晋江统、江绩，宋江湛智渊，齐江敩，梁江淹，陈江揔，后魏江式，南唐江文蔚，宋江休复公。望海氏，见《广韵、盐铁论》。卫灵公当冬穿池海春谏。鳞氏，宋公子鳞之后。鳞鱹、鳞朱。鲜氏，《后蜀录》：“李寿司空鲜思明。” 贯氏。《国名姓纂》《战国策》：齐有贯殊，汉有贯高，《儒林传》：贯公长卿，后汉居延都尉贯友。后魏贯志就氏，后魏菟赖氏，改有就德兴厨氏。晋魏锜号厨武子，又复姓。《左传》：宋有厨人濮，厨邑大夫。

鲂，鱄，鲋，鲰干，鲍胊。

鲂氏。《左传》鲁郈邑大夫鲂假。鱄氏。《左传》：“吴鱄设诸鲋氏。” 《古今人表》：鲋里乙。《荀子》：管仲诛付里乙。

鲰氏。《汉·张良传》：“鲰生。” 《楚汉春秋》鲰姓。乾氏，见

《姓苑》：鲍氏，禹之裔，姒姓，齐大夫鲍叔牙。《古今人表》：鲍焦，《艺文志》有鲍子兵法，汉鲍宣永昱骏信，晋鲍靓，宋鲍照，唐鲍防溶，宋鲍慎由彪若雨当，后魏俟力戊氏改为鲍。胊氏，见《姓苑》。汉东平王宇姬胊臑。《盐铁论》，布衣有胊邴。

骑马，骓骊、骐、骆驹。

骑氏，《史记》：燕将骑劫，《列仙传》：“骑龙鸣。” 马氏本伯益之后，赵奢封马服君，后遂氏焉。周有马犯，汉有马宏、马援、马武、马成、马融瑶，蜀汉马超良、谡忠，晋马隆，唐马周、马燧、马揔、璘植、怀素，宋马知节亮、伸、涓、仁瑀。骓氏，《左传》：晋七舆大夫骓颛，邓有骓甥。

骊氏、骊戎国之后。骐氏、周时有骐期，见《韩文》。

公讳辨。骆氏，汉有骆甲、骆业、骆壁、骆俊，吴骆统，后魏改作佗。骆拔氏为骆氏。唐骆宾王元光，务整奉先，吴骆知祥，宋隐士骆耕道。驹氏、晋郤克子郤锜曰驹伯。《汉功臣表》：骐侯驹几，太常驹普。

《馯驷》圉栈驰校驺。

馯氏。《汉·儒林传》：“馯臂、子弓。” 驷氏，郑穆公子𬴂字子驷，其孙驷带以为氏。鲁有驷赤，汉驷钧、驷胜先生。后汉驷协、驷贤，《会稽典录》：“馀姚驷勋，又复姓壤。” 驷氏，见后。圉氏。楚有圉公阳。栈氏，魏有栈潜。

驰氏见《姓苑》。校氏，《周礼》校人之后。唐校杰。

驺氏。齐有三驺，子忌、衍、奭。汉闽粤王。驺氏将军驺力。《广韵》：“越王之后。”

犁《牛特》犨牢牧俱。

犁氏。齐有犁弥，《韩子》，鲁有犁鉏。牛氏，宋微子之裔司寇牛父，子孙以字为氏。晋有牛谈，赵有牛赞、牛畜，《列子》牛缺，《淮南子》牛哀，汉牛商、牛抵、牛邯、牛述、牛辅。《风俗通》：汉有牛崇，为陇西主簿，马文渊为太守，羊喜，为功曹。《凉部》云：“三牲备具。” 后魏牛天祐。

隋牛弘，唐牛僧孺元翼、牛进、达仙客、凤及希济，后梁牛存节。特氏，晋七舆大夫特宫。犨氏。犫麋，古之丑人，见《吕氏春秋》。色如漆，陈侯悦之，《风俗通》：晋大夫郤犨之后。牢氏，孔子弟子琴牢之后。又《左传》：齐有牢成，汉有牢梁、牢修。牢川。牧氏。孟子：孟献子之友牧仲，狂者。牧皮，《风俗通》：汉有越巂太守牧稂，黄帝力牧之后。后魏牧子万《俱氏》，苻秦金城《俱难》《俱石子》，《南凉俱延》。唐宦者文珍。

啖啮《羊彘》屠奚辜。

啖氏，氐人。苻秦啖青。《前秦录》有将军啖铁。《通鉴》：啖铁，徒敢切。与啖同。唐啖助，宦者啖守盈。庭瑶《孝友传》：“啖荣禄”，一作“啖啮氏。”《庄子》：啮缺。羊氏，晋羊舌大夫之后。《吕氏春秋》：桀有羊辛。《左传》宋有羊斟，邾有羊罗。《汉·艺文志》：羊子，著书。故秦博士汉羊仲、羊胜、羊弼、羊陟、羊续，吴羊衟晋羊祜秉权孚欣，梁羊侃，宋元保，后魏羊敦，北齐羊肃，唐羊士谔。彘氏。晋有彘邑，在河东，大夫食采。先縠曰彘子，士鲂曰彘，季鲂之子彘裘屠氏。晋有屠岸夷、屠击、屠岸贾、屠蒯。郑有屠击，卫有屠伯，《吕氏春秋》：晋太史屠黍，秦有屠睢奚氏，夏车正奚仲之后。汉有奚涓、奚意、奚慈、奚陟，吴奚熙，晋奚朗，唐奚陟，宋奚屿。又后魏改“达奚氏”为“奚氏。”奚斤、奚康生、奚毅、奚牧

辜氏《华阳集》“俞充母辜氏。”

豹鹿麋麃。猛虎狐。

豹氏，《风俗通》八元叔豹之后。鹿氏，汉有巴郡太守鹿旗，魏将军鹿磐，后魏鹿悆，隋鹿愿，唐鹿晏弘，宋鹿向，后魏改阿鹿桓氏为鹿麋氏。汉麋信、麋豹，蜀汉麋竺芳，魏麋元，晋麋晃嶷，《吴越春秋》：楚麋侯，宋麋溧。麃氏，秦始皇将军麃公，《风俗通》：汉有麃宣麃，秦邑。猛氏，宋大夫猛获之后。晋太子申生。虎氏，八元伯虎之后。子华子虎会。《风俗通》：“汉有合浦太守虎旗。”狐氏，《庄子》：“古贤人狐不偕，韩子狐不稽。”又犬戎狐姬，唐叔之后。狐突、毛偃、秦射姑，皆其族。又狐父。又楚申公巫臣奔晋，其子狐庸。《吕氏春秋》：齐狐援，《韩诗外传》：“魏狐卷子。”《吴越春秋》：楚狐父。〈按：“晋太子申生” 五字恐讹。〉

彪：熊、犴，狸，猫，貂狼。

彪氏。《左传》：卫大夫彪傒，宋有彪居正。熊氏，季连之后。鬻熊，其后熊绎封楚，子孙以熊为号。有熊率、且比、负羁、宜僚。《新序》：熊渠子。《左传》：羿贤臣熊髡，吴熊睦，晋熊远，北齐熊安生，南齐熊襄，唐熊望、熊执，《易》士瞻，宋熊本彦。《诗》：克知至犴氏。《汉·梁孝王传》：睢阳人犴反。狸姓。《国语》：丹朱之后，神降干莘。周内史过对惠王，使太宰以祝史帅狸姓往献焉。猫氏，朱文公云：“湖南猺洞窃发，俘而询之，多为猫姓，岂三苗遗种与？” 貂氏，《战国策》：齐有貂勃。狼氏，《左传》：晋有狼瞫，齐有狼蘧。疏。

凤离《翠舄》乙仓庚，

凤氏，《神仙传》有凤纲离氏。离娄，亦曰离朱，古之明目者，黄帝时人。北燕有离班。翠氏，楚景翠之后，避入关之迁，逃匿改氏，见《急就篇》。舄氏，见《纂文》。乙氏，鲁展喜亦曰乙喜。《集古录》：后汉鲁相乙瑛，前燕有乙逸，后魏有瓌有浑，北齐普明，又复姓乙支氏，高丽乙支，文德。仓氏，黄帝史官仓颉之后。《左传》周有仓葛，又以官为氏。有仓公，魏有仓慈，后魏仓跋庚氏。唐有太常博士庚季良，又复姓庚市氏。《文选注》引《庄子》曰：“庚市子肩之毁玉。” 《淮南子》曰：“庚市子，圣人无欲者也。人有争财相斗者，庚市子毁玉于其间，而斗者止。”

霜鸿露鹄《雕鴘》声。

霜氏，见《广韵》。鸿氏，《左传》卫大夫鸿骝魁，《列子》逢蒙弟子鸿超。露氏，《风俗通》：汉有上党都尉露平。《国语》鲁大夫露睹父。司马贞《三皇纪》露氏，姜姓之后。鹄氏，《姓苑》：东海人雕氏，《汉·功臣表》“雕延年以匈奴王降为臧马侯。” 鴘氏，见《广韵》。声氏，《左传》蔡大夫声子。

扈翟翼，翰贰双鸣。

扈氏。有扈氏，夏同姓国，后以为氏。赵有扈辄，汉彭越将扈。〈缺。〉《王莽传》扈云，后汉扈瑁，魏扈质，晋扈怀，后周扈载、扈蒙，又扈彦珂。翟氏，齐翟偻新之后。魏有翟璜，有翟章，有翟翦。六国有翟景，汉有翟旰、翟方进、翟公、翟牧、翟义，后汉翟酺，晋翟汤，后魏翟嵩，隋翟、晋林，唐翟世言，后周翟光业，宋翟汝文守素。翼氏，晋翼侯之后。汉有翼奉，《艺文志》《孝经》有翼氏说，《吴越春秋》：楚翼侯，《水经注》。恬汉先生翼神。

翰氏。《左传》“曹大夫翰胡贰氏。” 国名。《后秦录》有。

后魏平阳太守贰尘双氏，见《姓苑》《水经注》。汉有双福，宋双泰真，后魏中常侍双蒙，《唐高祖纪》：定州总管双士洛，宋有巢县人双华。渐鸣氏，见《广韵》。

《枭蛸》《蝮蟒》。𠭦《枉尤》。

枭氏。隋炀帝改“杨元感” ，唐武后改“萧良娣。” 蛸氏。

南齐武帝改“巴东王子响《蝮氏》。”唐武后改“武惟良”，中宗改“李千里氏”《蝮蟒氏》。唐武后改“王后。”𠭦氏见《姓苑》。枉氏，《广韵》虢州有之。尤氏，见《姓苑》，宋有尤袤，或曰沈氏，改又“尤。”〈缺〉《大》。〈缺〉鄱阳民尤应。

羌、狄、戎、貉、奄蛮、猺。

羌氏出西羌。《史记》：“秦有羌瘣取。”〈缺。〉《地晋》石冰将《羌》。〈缺〉《通鉴》：“羌毒狄氏。”《春秋》狄国之后。《唐世系表》。出姬姓周。〈缺〉王母弟孝伯封狄城，因以为氏。晋有狄壬弥，孔子弟子狄黑，《礼记》狄仪。汉狄山，夏将狄子玉，唐狄仁杰，宋狄棐粟、遵度、狄青，高车种有狄氏。

戎氏、齐人戎夷之后。晋有戎洋，汉有戎赐，《宣帝》。

戎婕妤，唐戎昱。《战国策》：齐人戎郭貉氏。《孟子》有貉稽。《说文》：“北方人豸种。”《纂文》曰：“俗人姓也。”奄氏，国名。《书》：“成王灭奄。”又秦三良奄息。又复姓。《史记》：嬴姓有运奄氏，见后。蛮氏，《风俗通》：荆蛮之后。《左传》：“楚围蛮氏。”《后汉·郡国志》：新城。〈缺。〉鄤聚，古鄤氏。猺氏。汉更始有猺伟。《风俗通》：“东越王猺，句践之后，其后以猺为姓。”

《伉》桀勇，背侵边邦。

伉氏《风俗通》有伉喜。桀氏。《汉功臣表》：“襄城侯桀龙，匈奴相国。” 《论语》：桀溺。勇氏，《国语》：“吴大夫勇获。”

背氏见《广韵》侵氏。《三辅决录》有“侵恭、边氏。”

《左传》：周大夫边伯，《春秋公子谱》：“宋平公子御戎，字子边，其后为边氏。” 有边卬，汉边通、边凤、边韶让、边章，宋边荣，唐边冈，南唐边镐，宋边珝肃、边知白。西秦边芮。邦氏见《姓苑》。后魏秘邦氏改为邦氏。。